Temeljem članka 32. Statuta Doma za starije i nemoćne osobe Osijek, u svezi članka 34. Zakona o fiskalnoj odgovornosti (NN 111/18), u skladu sa Pravilnikom o korištenju vlastitih prihoda proračunskih korisnika Osječko – baranjske županije Ravnatelj, uz prethodnu suglasnost Upravnog vijeća Doma za starije i nemoćne osobe Osijek donosi

**PRAVILNIK**

**o mjerilima i načinu korištenja nenamjenskih donacija i vlastitih prihoda Doma za starije i nemoćne osobe Osijek**

I. OPĆE ODREDBE

Članak 1.

Ovim Pravilnikom se pobliže uređuju mjerila i način korištenja nenamjenskih donacija i vlastitih prihoda Doma za starije i nemoćne osobe Osijek (u daljnjem tekstu: Dom) za koje ugovorom ili drugim aktom nije utvrđeno njihovo korištenje.

Članak 2.

Nenamjenske donacije su prihodi ostvareni od fizičkih osoba,neprofitnih organizacija,trgovačkih društava i ostalih subjekata izvan općeg proračuna, a kojima namjena nije utvrđena.

Vlastiti prihodi u smislu ovog Pravilnika su prihodi koje Dom ostvari od obavljanja poslova na tržištu i u tržišnim uvjetima, a koje poslove mogu obavljati i drugi subjekti izvan općeg proračuna.

Odredbe ovog Pravilnika ne odnose se na prihode koje Dom ostvari iz nadležnog proračuna ili drugih izvora.

 II . MJERILA I NAČIN KORIŠTENJA VLASTITIH PRIHODA

Članak 3.

Vlastitim prihodima Dom podmiruje rashode nastale obavljanjem poslova temeljem kojih su vlastiti prihodi i ostvareni.

Ukoliko je Dom u bilanci na dan 31. prosinca prethodne godine imao iskazan manjak (iz izvora financiranja: vlastiti prihodi) obvezan je vlastite prihode ostvarene u iznosu većem od potrebnog za podmirenje rashoda iz stavka 1.ovog članka rasporediti za pokriće iskazanog manjka.

Ako Dom ostvari vlastite prihode u iznosu većem od potrebnog za podmirenje rashoda iz

stavka 1. i 2. ovog članka, obvezan je koristiti do 80% tih prihoda za pokriće materijalnih i financijskih rashoda, rashoda za nabavu nefinancijske imovine te izdataka za financijsku imovinu i otplate zajmova, a najviše 20% za isplatu dodataka za uspješnost u radu,dodataka na plaću te ostalih rashoda za zaposlene utvrđene općim aktima Doma.

Iznimno, Dom može vlastite prihode koristiti za određene namjene u omjeru drugačijem od utvrđenih ovim Pravilnikom uz prethodnu suglasnost Upravnog vijeća.

Članak 4.

Vlastite prihode za isplatu dodataka na plaću i dodataka za uspješnost u radu Dom može koristiti samo uz uvjet da u bilanci na dan 31.prosinca prethodne godine nije iskazan manjak prihoda iz članka 3. stavak 2. ovog Pravilnika.

 Članak 5.

Vlastiti prihodi koji se ne iskoriste u tekućoj godini, prenose se u slijedeću proračunsku godinu, a ostvareni višak prihoda koristi se sukladno zakonu i općim aktima Doma.

III. NAČIN KORIŠTENJA NENAMJENSKIH DONACIJA

Članak 6.

Nenamjenske donacije Dom koristi za financiranje redovne djelatnosti i to za podmirenje rashoda za materijal i energiju, rashoda za usluge te nabavu opreme.

 Članak 7.

Ukoliko je vrijednost nenamjenske donacije veća od 10.000 eura, odluka o načinu korištenja donacije može se donijeti tek po dobivenoj suglasnosti osnivača.

 Članak 8.

Nefinancijska dugotrajna imovina može se steći bez naknade samo u opsegu potrebnom za ispunjavanje zadaća Doma.

Za stjecanje nefinancijske dugotrajne imovine iz stavka 1. ovog članka potrebna je prethodna suglasnost osnivača ako bi takvo stjecanje prouzročilo značajnije troškove za Dom.

 IV. NADZOR I IZVJEŠTAVANJE

 Članak 9.

Nadzor nad ostvarenjem i trošenjem nenamjenskih donacija i vlastitih prihoda sukladno odredbama ovog Pravilnika provodi Upravno vijeća Doma prilikom podnošenja polugodišnjeg i godišnjeg izvještaja o izvršenju financijskog plana.

Dom ima obvezu, na zahtjev Upravnog vijeća, dostaviti izvješće o ostvarenju i trošenju nenamjenskih donacija i vlastitih prihoda za određeno razdoblje, sukladno ovom Pravilniku.

 Članak 10.

Dom je dužan ostvarene nenamjenske donacije i vlastite prihode evidentirati sukladno propisima kojima je uređeno proračunsko računovodstvo.

 V. ZAVRŠNE ODREDBE

 Članak 11.

Stupanjem na snagu ovog Pravilnika prestaje važiti Pravilnik o načinu korištenja vlastitih prihoda (Ur. broj: 698/2020 od 18. kolovoza 2020.)

 Članak 12.

Ovaj Pravilnik stupa na snagu danom donošenja.

Ur. broj:

Osijek, \_\_\_\_\_\_\_\_\_ 2023. godine

 Ravnatelj

 **Vjekoslav Ćurić, prof.**